ปู่ SET จะปรับฐานแค่ไหน? ดูง่ายๆ จากความกลัว ผ่าน VIX - FINNOMENA
เราจะรู้ได้อย่างไรว่าตอนนี้คนกลัว? ถ้าไม่หันไปถามคนรอบๆตัวว่ากลัวอยู่หรือเปล่า? คำตอบคือดูผ่านดัชนีวัดความกลัว VIX Index ครับ วิธีดูดูยังไง BottomLiner จะบอกให้
30 เม.ย. 2563

ปู่ SET จะปรับฐานได้เท่าไหร่? ดูง่ายมากๆ ว่าคนกลัวแค่ไหน ผ่านดัชนีวัดความกลัว VIX Index
**สรุปสั้นๆเลยว่า** หลังจากนี้คือมีซึม ชั่วคราวครับ (และจะแกว่งหลอกเพื่อเชือดเม่า) เพราะหุ้นไทยรอบนี้เราลงตามน้องดาว พอลงตามน้องดาวการคิดวิเคราะห์มันก็ง่ายกว่า มีอะไรให้ดูได้เยอะ วันนี้จะมานำเสนอใช้หลักคิดแบบจิตวิทยาลงทุนกัน
เราจะรู้ได้อย่างไรว่าตอนนี้คนกลัว? ถ้าไม่หันไปถามคนรอบๆตัวว่า เฮ้ย ขายยัง จะขายเท่าไหร่ ..
คำตอบง่ายๆคือ ดูได้ผ่านดัชนีความผันผวน VIX ครับ (สำหรับตลาดอเมริกา ก็รอบนี้น้องดาว นำเทรนด์)
คงไม่มาอธิบาย ค่าความผันผวนและ VIX กันหมดเปลือกที่นี่ครับ สรุปๆไปเลย
ดัชนี VIX จะแปรผกผันกับหุ้น (ในที่นี้แอดฯหยิบ S&P500 มาเทียบแทน Dow Jones นะ มันครอบคลุมกว่า)
เพราะ VIX คำนวนจาก ความผันผวน จริงๆ ที Option Trader ให้กันในตลาด ถ้า เทรดเดอร์ คิดว่าตลาดจะแกว่งเยอะ หรือลงอีกเยอะ ก็จะให้ค่าความผันผวนมาก ดังนั้นมันจึงเป็นดัชนีวัดความกลัวที่นิยมที่สุด
วิธีดู !!!!
1. เขาไม่ได้ดูกันว่าตอนนี้อยู่ที่เท่าไหร่แค่นั้น เขาดูกันว่า มันเทียบกับอดีตแล้วเป็นอย่างไร และจะดูที่ไส้แหลมๆ ที่เสียดฟ้าขึ้นไป
อย่างกรณีล่าสุด ถือว่าสูงมากครับ ไปแตะที่เส้นแดง เท่าวิกฤตอื่นๆเลย ยกเว้นปี 2008 (ซึ่งตอนนี้ก็กำลังเช็คว่าเกิดจากอะไร แต่ถือว่าผิดปกติมาก เพราะการลงลักษณะนี้ เป็น 1st warning ที่มักเกิดใน late cycle)
2. ถ้าสูงมาก ถึง ในระดับวิกฤต มักจะตามมาด้วย VIX สูงค้างเติ่ง ทำให้ตลาดแกว่งไปอีกสักระยะ กรณีนี้จะทำให้ลากกันไปเป็นปีได้ เช่นวิกฤตน้ำมัน ที่ดัชนี ความผันผวนของน้ำมัน พุ่งขึ้นสูงค้างนานหลายเดือน
3. ถ้าไม่สูงมาก และไส้แหลมๆยาวๆ มักจบเร็ว เป็นการปรับฐานชั่วคราว
ทั้งนี้ ไม่ได้แปลว่ามันจะ low ในวันที่ไส้แหลมเสมอไปนะครับ ถ้าเข้าเคส 3 จะมีแนวโน้มสูงกว่า
อย่างที่เกิดขึ้นในตอนนี้คือเคส 1 ซึ่ง รอดูว่าเกิด 2 หรือไม่ แต่จากสถิติแล้วถ้าสูงขนาดนี้มักจะค้างสักครู่ครับ (ก็น้องดาวลบ 1000 สองวันแล้ว)
The Bottomline – สรุป
เมื่อเอาเรื่อง 1st warning มารวมกับ VIX ที่ดีดสูงขนาดนี้ ตลาดมักจะแกว่งแบบงงๆอยู่ 1-3 เดือนเป็นอย่างน้อย ไม่ก็ขึ้นสับขาหลอกทีหนึ่งก่อนขึ้นต่อ
ส่วนหนึ่งอาจเป็นเพราะนักลงทุนสถาบันที่ไม่ใช่กองเม่า และพวก invisible hand เทขายซ้ำอีกรอบ (พวกนี้เข้าก่อน ออกก่อน เป็น winner เสมอ)
การเทรดในช่วงนี้ มีสองแบบคือ รอ มันจบ หรือ day trade จะได้กำไรง่ายกว่า
โดยเพจ  BottomLiner – บทสรุปการลงทุน
—————————-
Vithan Minaphinant
Securities Investment Analyst (IA)
ตรวจทานบทความ
แท็ก:
แชร์บทความ:
ผู้เขียน
BottomLiner
BottomLiner - บทสรุปการลงทุน เพจที่เน้นการแชร์ความรู้ เรื่องการลงทุนแบบนอกตำรา